چین-ده 2018-جی ایلین تورکیه توریزم ایلی اولا‌راق قئید ائدیلمه‌سی موناسیبتیله تورکیه-‌نین چین سفیرلیگی‌نین ائو صاحب‌لیگینده تورکیه یئمک‌لری هفته‌سی کئچیریلیب.
تورکیه-نین پکن سفیری عبدالقادیر امین اؤنن پایتاخت پکن-ده بیر هتل ده تشکیل ائدیلن تورکیه یئمک‌لری هفته‌سی تدبیرینده ائتدیگی چیخیشیندا دئییب:
"تورکیه مطبخی دونیانین ان یاخشیلاریندان‌ بیری‌دیر. بو مطبخ آنادولو، اژه دنیزی، آوروپا، قافقاز، اورتا آسیا، اورتا دوغو و بالکان یئمک‌لری‌نین هارمونیسی‌دیر. عصیرلردن گلن تجروبه تورکیه مطبخینی زنگین و بنزرسیز ائدیب. کباب‌دان زیتون یاغ‌لی یئمک‌لره، پاخلاوا‌دان تورک قهوه‌سینه قدر گئنیش خؤرک چئشیدیمیز وار.
چین ده درین تاریخ و گئنیش مکانا باغلی زنگین مطبخه مالیک‌دیر."
2018 -جی ایلین چین-ده تورکیه توریزم ایلی کیمی قئید اولونماسی چرچیوه‌سینده مدنیت و توریزم ساحه‌سینده بیر چوخ تدبیر تشکیل ائدیلیب. توریزم ایلی‌نین باغلانیشی‌نین 29 نوامبر پکن-ده کنسرت پروقرامی ایله اولا‌جاق.
پکن-ده تورک وطنداش‌لاری ایله چین‌لی‌لرین ایشتیراک ائتدیگی تدبیرده اونلارا دؤنر، کباب، ایچلی کوفته، مانتی و پاخلاوا کیمی تورکیه مطبخین‌دن یئمک و شیرنی تقدیم ائدیلیب.
تورکیه یئمک‌لری هفته‌سی 4 نوامبرا قدر قوناق‌لارین اوزونه آچیق اولا‌جاق.
